CELEX: C2004/228/98
Language: sl
Date: 2004-09-11 00:00:00
Title: Zadeva T-255/04: Tožba Monique Negenman proti Komisiji Evropskih skupnosti, vložena dne 21. junija 2004

11.9.2004   
            
            
               SL
            
            
               Uradni list Evropske unije
            
            
               C 228/43
            
         Tožba Monique Negenman proti Komisiji Evropskih skupnosti, vložena dne 21. junija 2004
   (Zadeva T-255/04)
   (2004/C 228/98)
   Jezik postopka: francoščina
   Monique Negenman, stanujoča v Roosendaalu (Nizozemska), ki jo zastopa Lucas Vogel, odvetnik, je dne 21. junija 2004 na Sodišče prve stopnje Evropskih skupnosti vložila tožbo proti Komisiji Evropskih skupnosti.
   Tožeča stranka Sodišču prve stopnje predlaga, da:
   
               —
            
            
               razglasi za nično odločbo, ki jo je dne 8. marca 2004 sprejel OPI (in je bila objavljena 11. marca 2004) in s katero je bil zavrnjen ugovor tožeče stranke z dne 25. novembra 2003 zoper upravni odločbi z dne 23. oktobra in 30. oktobra 2003, ki sta določili datuma začetka in zaključka porodniškega dopusta tožeče stranke;
            
         
               —
            
            
               toženi stranki naloži kazen 10 EUR, z izrecnim pridržkom povečanja, zmanjšanja ali naknadne natančnejše določitve;
            
         
               —
            
            
               toženi stranki naloži plačilo stroškov postopka.
            
         Tožbeni razlogi in bistvene navedbe
   Tožeča stranka v tej zadevi ocenjuje, da je OPI napačno izračunal datume začetka in zaključka njenega porodniškega dopusta.
   V utemeljitev svojemu zahtevku navaja, da gre za kršitev člena 58 Kadrovskih predpisov (kot se je glasil pred 1. majem 2004) in načela zaupanja v pravo, ki je poudarjeno zlasti v členu 35 Kadrovskih predpisov, saj je OPI določil datume začetka in zaključka njenega porodniškega dopusta tako, da je upošteval datum njenega poroda, medtem ko člen 58 Kadrovskih predpisov določa, da se porodniški dopust začne šest tednov pred predvidenim datumom poroda, ki je določen v potrdilu zadevne uslužbenke.